হলিউড ফরেন প্রেস অ্যাসোসিয়েশন
হলিউড ফরেন প্রেস অ্যাসোসিয়েশন (ইংরেজি: Hollywood Foreign Press Association; সংক্ষেপে এইচএফপিএ) হল মার্কিন যুক্তরাষ্ট্রের বিভিন্ন গণমাধ্যম, যেমন - সংবাদপত্র, ম্যাগাজিন ও বই প্রকাশনা, টেলিভিশন ও বেতার সম্প্রচারের সাথে জড়িত সাংবাদিক ও আলোকচিত্রীদের একটি অলাভজনক সংগঠন। এইচএফপিএতে ৫৫টি দেশের ৯০ জন সদস্য রয়েছে। এটি প্রতি বছর জানুয়ারি মাসে লস অ্যাঞ্জেলেসে বার্ষিক গোল্ডেন গ্লোব পুরস্কারের আয়োজন করে, যেখানে চলচ্চিত্র ও টেলিভিশনে এবং বিনোদনের ক্ষেত্রে উল্লেখযোগ্য অবদানকারীদের সম্মাননা প্রদান করে থাকে।